paragraph_text: Sabinjanke (također poznata i kao Intervencija Sabinjanki ili Sabinjanke zaustavljaju bitku Rimljana i Sabinjana) je neoklasicistička slika Jacquesa-Louisa Davida koja prikazuje temu iz povijesti Starog Rima poznatu kao Otmica Sabinjanki. Tema slike je trenutak kada su se Sabinjanke zajedno sa svojom djecom bacile među zaraćene Rimljane, svoje muževe, i Sabinjane, svoju braću, da bi ih rastavile i spriječile krvoproliće u kojemu i same na kraju stradaju. David ja započeo ovu sliku u Luxembourškoj palači 1795. godine, dok je bio utamnjičen tijekom Revolucionarnog terora za jakobinske diktature jer je podržavao Robespierrea. Slika je protumačena kao poziv na pomirbu zavađenih revolucionara, te je umjetniku pomogla da ponovno stekne ugled i položaj.